- Հայաստանի նման լեռնային երկրի համար անտառը շատ լուրջ հողապաշտպան, հողմապաշտպան, կլիմայակարգավորիչ և այլ շատ կարևոր դերակատարություններ ունի: Թեև անտառի դերը շատ կարևոր է, բայց, ցավոք, Հայաստանը դասվում է սակավանտառ երկրների շարքին, որտեղ անտառապատվածության ցուցանիշը չի գերազանցում 11, 2 %-ը: Անտառների արդի վիճակի վրա մեծ ազդեցությունն ունեցավ 90-ականների էներգետիկ ճգնաժամը, անտառները զգալի անտրոպոգեն ազդեցության ենթարկվեցին` մեծ ծավալով անտառահատումներ տեղի ունեցան: Առաջացած խնդիրներն այսօր պայմանավորված են և´ քանակական, և´ որակական փոփոխություններով: Բացասական փոփոխություններից է նաև հիմնական ծառատեսակները շատ դեպքերում երկրորդական ծառատեսակներով փոխարինելը: Այսինքն` տեղի ունեցավ անցանկալի տեսակափոխություն: Բացի այդ, անտառային շատ տարածքների վերացման արդյունքում մենք այսօր ունենք նաև հողերի դեգրադացիայի` էրոզիայի խնդիրներ: Իհարկե, դրան զուգահեռ մենք ունենք նաև կենսաբազմազանության պահպանության հիմնախնդիրներ: